goeden staen behoudelijc dat hij dat niet en sal moge
truncken dan alst tijtveerdich en truncbaer sal zijn en
dander helicht vanden trunchoute sal hij moeten leven
den voirs jacoppe in zijn hoff voirs het zij mutsaert
oft lenck die dair af vallen sal It sal de voirs
d
wynne moege afhouwen ende te hemweert trecken alle
de deurne bremen haghen ende bossche des vors jacops
en allome aen de voirs goede staen om tcoren ende vruchte
vand voirs goeden mede te bevreden voer de beesten als
die tijtveerdich en honbaer wesen sullen sonder meer
rechts van afhouwen inden bosch te hebben It en sal de
voirs wynne gheen recht hebben noch behouden inden
boegart liggen teghen over de porte vanden voirs hove
nochtan sal de voirs wynne gehouden zijn alle dooft dat dop
wassen sal jaerlijx te vuen op zijne cost en last te loeven
oft te mechlen dairt jacoppen voirs best gelieven sal It en
sal de voirs wynne egheen recht hebben noch behouden int
duyfhuys inden hoeysolde neve tselve duyfhuys boven den
stal int hoefken achter den stal tot der schuen toe des
voirs jacops int huysken neven dwinhuys met den warmoes
hove aen thuysken gelege noch oic inde boome inde
selve hoefkens staen desgelijcx en sal de selve wynne
gheen recht hebben inde grechten omtrint den hove
staen noch aende waten vysschen ende jonghe boomen
ald It sal de voirs jan gehouden zijn den boegart
dien hij te hemweert heeft behouden achter tvors hoff
gelege te vermaken ende te bevreden teghen alle beesten
It sal de selve wynne voir uut hebben den boegart
also hij gelege is lachter dwynhuys sonder jacoppe voirs
dair inne enich recht te hebben in enig manien It
sal de voirs wynne jaerlijcx leveren int voirs hoff vijftich
busselen walms elcke bussele van thien walmen goet
en cusbaer diemen van outs gewoenlijc is te leven om
de huysinge mede te decken ende alsmen die aldaer
verdect sal de voirs jacop den werclieden de dachuen
betalen en de voirs wynne den montcost gheven